U-I-413/02
Natisni
Opravilna št.:
U-I-413/02
Datum odločitve:
21. 10. 2004
ECLI:
ECLI:SI:USRS:2004:U.I.413.02
Akt:
Zakon o nezdružljivosti opravljanja javne funkcije s pridobitno dejavnostjo (Uradni list RS, št. 49/92 in 50/92 Ž popr.) (ZNOJF), 3. odst. 10. čl.
Izrek:
Postopek za preizkus pobude za začetek postopka za oceno ustavnosti tretjega odstavka 10. člena Zakona o

nezdružljivosti opravljanja javne funkcije s pridobitno dejavnostjo (Uradni list RS, št. 49/92 in 50/92 Ž popr.) se ustavi.
Evidenčni stavek:
Ustavno sodišče ustavi postopek, če v primeru prenehanja veljavnosti izpodbijane zakonske ureditve med postopkom pobudnik na poziv Ustavnega sodišča ne izjavi, ali vztraja pri vloženi pobudi, oz. pojasni svojo pravovarstveno potrebo.
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 28.3, Zakon o Ustavnem sodišču[ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Aleš Ponikvar, Ljubljana
Datum vloge:
2. 12. 2002
Vrsta odločitve:
sklep
Vrsta rešitve:
ustavitev
Dokument:
US24000
Dokument v PDF obliki:
U-I-413-02.pdf
116 KB
Prenesite datoteko
U-I-413/02-11
21. 10. 2004
SKLEP
Ustavno sodišče je v postopku za preizkus pobude Aleša Ponikvarja iz Ljubljane na seji dne 21. oktobra 2004
sklenilo:
Postopek za preizkus pobude za začetek postopka za oceno ustavnosti tretjega odstavka 10. člena Zakona o
nezdružljivosti opravljanja javne funkcije s pridobitno dejavnostjo (Uradni list RS, št. 49/92 in 50/92 Ž popr.) se ustavi.
Obrazložitev
1. Pobudnik, zakonec sodnice, izpodbija ureditev, na podlagi katere mora sodnik Sodnemu svetu sporočiti tudi podatke o premoženju in dohodkih svojega zakonca oziroma osebe, ki z njim živi v izvenzakonski skupnosti, ter o premoženju družinskih članov, s katerimi živi v skupnem gospodinjstvu.
Meni, da določba tretjega odstavka 10. člena Zakona o nezdružljivosti opravljanja javne funkcije s pridobitno dejavnostjo (v nadaljevanju ZNOJF), na katero se sklicuje 39. člen Zakona o sodniški službi (Uradni list RS, št. 19/94 in nasl. Ž v nadaljevanju ZSS), neposredno posega v njegove pravice, javne koristi in pravni položaj, saj dopušča zbiranje njegovih osebnih podatkov in nadzor nad njegovim premoženjem in dohodki. Z izpodbijano določbo naj bi zakonodajalec pretirano posegel v njegovo zasebnost in s tem kršil 35. člen Ustave. Predlaga, naj Ustavno sodišče določbo tretjega odstavka 10. člena ZNOJF v izpodbijanem delu razveljavi.
2. V postopku preizkusa je na pobudo odgovoril Državni zbor, ki meni, da je pobuda neutemeljena. Enako mnenje je podala tudi Vlada.
3. ZNOJF je med postopkom za oceno ustavnosti izpodbijane določbe prenehal veljati. Nadomestil ga je Zakon o preprečevanju korupcije (Uradni list RS, št. 2/04 Ž ZPKor). Ta v prvem odstavku 49. člena določa, da z dnem njegove uveljavitve prenehajo veljati drugi, tretji in četrti odstavek 39. člena ZSS in ZNOJF.
4. Ker je zakonska ureditev, ki jo je pobudnik izpodbijal, prenehala veljati, ga je Ustavno sodišče v skladu s 47. členom Zakona o Ustavnem sodišču (Uradni list RS, št. 15/94 Ž v nadaljevanju ZUstS) pozvalo, naj se izjavi, ali vztraja pri vloženi pobudi, oziroma naj pojasni, kako bi se v primeru ugotovitve, da izpodbijana določba ZNOJF ni bila v skladu z Ustavo, izboljšal njegov položaj. Hkrati je bil tudi opozorjen, da Ustavno sodišče lahko postopek ustavi, če v danem roku ne bo dal zahtevanih pojasnil.
5. Ker pobudnik ni odgovoril, je Ustavno sodišče postopek ustavilo.
6. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić